Kickboksing

I Norge

I Norge har kickboksing vært utøvd siden midten av 70-tallet. 
Norges Kickboxing Forbund (NKBF) slik som det ser ut idag, ble etablert i 1984 og har hatt en stor utvikling både organisatorisk og resultatmessig. Under hele perioden har man klart å oppnådd fremragende resultater internasjonalt, dette takket være ressurspersoner som har stått for en stor dugnadsånd. Ser man bort fra lagidretter, er kickboksing i dag en av verdens største idretter. NKBF er i dag tilknyttet WAKO (World Association of Kickboxing Organizations) og har hevdet seg meget bra internasjonalt de siste årene.
På idrettstinget i 1994 ble NKBF tatt opp som et utvalgsforbund (prøvestatus) i NIF, dette slik at man fikk muligheten til å bevise at NKBF er seriøst og at kickboksing har en hensikt i norsk idrett. Resultatet av dette var at forbundet ble tatt opp som et eget særforbund i NIF på idrettstinget høsten 1996. NKBF har i dag i overkant av 5000 medlemmer fordelt på 55 klubber fra Øverbygd i nord til Kristiansand i sør.
Kickboksing kan utøves på mange forskjellige måter (fullkontakt, lettkontakt, pointfighting og musical forms), noe som gjør idrettsgrenen fleksibel og variert. Dette vil innlemme mange medlemmer i forbundet avhengig av hvordan de ønsker å utøve kickboksing. Det jobbes også mye med det mentale aspektet innenfor idretten mht. holdningsskapende arbeid gjennom trening av kampsport, både som aktive utøvere og rene mosjonister. Kickboksing kan også utøves profesjonelt, og det har blitt avviklet flere profesjonelle kamper på norsk jord både i pointfighing og fullkontakt.

Om idretten

Kickboksing kan utøves på forskjellige måter. Det er positivt, på den måte at flere kan utøve sporten etter de kriterier de selv synes fenger mest. Dette har med innsats, kvaliteter, evner og interesser til hver enkelt å gjøre. Kampsport er en idrett som interesserer veldig mange, og for en som kan beherske denne sporten, oppfattes dette som kunst. Å kunne utøve en slik
sport gir kroppsbeherskelse og god fysisk form. Det skal også sies at det ikke er noen begrensninger på hvem som kan begynne å trene kickboksing. Kickboksing er for alle som ønsker å begynne med en ny idrett der selve treningen er i fokus og ikke jaget etter resultater er det viktigste. Det har de siste årene vært en økende andel av kvinner som har begynt med kickboksing. Det mentale er hele tiden betydelig vektlagt, som en bevisstgjøring rundt dette med at alle får stor respekt for de krefter og evner de besitter, som igjen skal resultere at man ikke misbruker kickboksing i andre sammenhenger. Det blir jobbet aktivt med moral og etikk på alle plan i forbundet. 
I kickboksing som i de fleste andre karategrener, gjennomføres beltegraderinger. Systemet i NKBF består av fysiske graderinger f.o.m gult belte t.o.m svart belte 1. grad. Deretter har vi æresegraderinger fra 2-10. grad som tildeles på grunnlag av arbeid og engasjement til fremme av kickboksingsporten. Pr. idag er det litt i overkant av 50 svartbelter i forbundet.
De fysiske graderingene består av sekvenser med basisteknikker, ulike tekniske øvelser, sparring, sekk/thaiskjold og styrke. Til høyere belter står også Musical Forms på programmet. Høyt tempo gjennom hele graderingen gjør at utøverens kondisjon og «stayer-evne» settes på prøve.
Gradering er med på å fremme utøverens allsidighet, og er dessuten et fint måleinstrument for fremgang i trening. Gjennom gradering og graderingsrettet trening skapes også den nødvendige disiplin som trengs for å bli en dyktig kickbokser.

Pointfighting

Det er stopp mellom hvert treff som er av lett kontakt. Hurtighet, bevegelse, oversikt og gode tekniske kvaliteter preger denne grenen. Har fatt stor underholdningsverdi fordi utøverne ønsker å vise sine ferdigheter og finesser i eksplosive angrep selv om styrke i slag og spark er av lett karakter. Kroppsbeherskelen går her på kvalitative teknikker, mykhet, koordinasjon og hurtighet. Internasjonalt er deltagelsen i pointfighting stor. Utkjempes på matte.

Fullkontakt

Kan sammenlignes med boksing, da alle disse ingredienser er tilstede i tillegg til bruk av bein på samme treffpunkter som
med armene. Er en krevende fysisk utøvende gren, der kondisjon, temposkifte og styrke har en sentral rolle. Er ikke preget av så mange finesser som pointfighing, men nivået hever seg hele tiden. Kombinasjon armer og bein er vektlagt.
Har også fatt stor underholdningsverdi, da vi kan oppleve høy intensitet og innsats. For å kunne delta i fullkontakt, må man, som i boksing, gjennomføre minst tre merkekamper (bronse, sølv og gull) for å kvalifisere seg. Utkjempes i boksering.

Lettkontakt

Som fullkontakt, men hvor styrken i slag og spark er betraktelig mindre. Strengere dømming. Utøvere må vise det samme som i
fullkontakt, men må kunne beherske og kontrollere seg selv. Har en høyere aktivitet da styrken ikke er avgjørende. Vil gjøre overgangen til fullkontakt enklere. Utkjempes på matte. Nasjonalt er dette den grenen med størst deltagelse.

Musical Forms

En utøver utfører kampteknikker til musikk. Øvelsene er rettet mot en eller flere innbilte motstandere, som skal vare i max 1 minutt og 30 sekunder. Innen konkurranse vil man av dommere bli vurdert ut ifra vanskelighetsgrad, styrke, balanse, timing, koordinasjoner og basic-teknikker. Det er lov til å ha med max 3 akrobatiske øvelser. Utøverne kan fritt stille med eller uten våpen.
Musical Forms skal ha et snev av realisme og fighting spirit når den utføres alene på matta.

Internasjonale resultater

Det internasjonale forbundet World Association of Kickboxing Organizations (WAKO) har 75 medlemsland, ca. 6 000 klubber og ca. 1.2000.000 aktive medlemmer. I VM 1999 deltok ca. 800 utøvere fra ca. 60 nasjoner. I EM 2000 deltok ca. 500 utøvere fra ca. 40 nasjoner. Kickboksing har et enormt omgang i alle de store europeiske nasjonene, USA og ikke minst i alle østeuropeiske land, og har et meget høyt teknisk nivå. I eksempelvis Jugoslavia er kickboksing den tredje største registrerte idretten i landet. Hele 29 nasjoner er nå medlem av det nasjonale idrettsforbundet. I VM 1999 var Norge rangert som den tredje beste nasjonen i fullkontakt kickboksing. 
I EM 2008 deltok 35 nasjoner. Norge ble rangert som den tredje beste nasjonen i fullkontakt, åttende i pointfighting og femte totalt, med sine 8 medaljer på 11 utøvere. I VM 2009 ble Norge rangert som andre beste nasjon i fullkontakt, femte beste i pointfighting , og femte beste totalt med 10 medaljer på 13 utøvere. I EM 2010 ble Norge rangert som andre beste nasjon i fullkontakt, fjerde beste i pointfighting og tredje beste totalt med 10 medaljer på 13 utøvere.

EM 1978 Wolfsbrug

Gull Omar Salhi 69kg Fullkontakt

EM 1977 Wien

Gull Max Mankowitz 57kg Fullkontakt